钦定古今图书集成/明伦汇编/氏族典/第114卷 > 《廖用贤尚友录》 > 来敏
## 钦定古今图书集成/明伦汇编/氏族典/第114卷 > 《廖用贤尚友录》 > 来敏

按《蜀志来敏传》：“敏字敬达，义阳新野人，歙之后也。汉
末大乱，敏随姊夫奔荆州。姊夫黄琬是刘璋祖母之
侄，故璋遣迎琬妻。敏遂俱与姊入蜀，常为璋宾客。涉
猎书籍，善《左氏春秋》。尢精于仓雅训诂，好是正文字。
先主定益州，署敏典学校尉。及立太子，以为家令。后
主践阼，为虎贲中郎将。丞相亮住汉中，请为军祭酒”
辅军将军，坐事去职。亮卒后，还成都，为大长秋，又免。
后累迁为光禄大夫，复坐过黜。后以敏为执慎将军。
年九十七，景耀中卒。